Tim basket putri Michigan Wolverines

Tim basket putri Michigan Wolverines adolah tim bola basket putri tingkek kampus nan mawakili Universitas Michigan. Michigan batandiang pado Big Ten Conference di Divisi I National Collegiate Athletic Association (NCAA). Tim ko bakandang di Crisler Center di Ann Arbor, Michigan.

Sajarah 
Tim basket putri baru ado di Michigan pado musim 1973–74 di bawah pimpinan palatih kapalo Vic Katch. Tim ko mulai masuak kompetisi pado musim 1976–77, namun baru diakui dek Big Ten mulai musim 1982–83. 

Di Kajuaraan NCAA, Michigan tampil partamo kali pado tahun 1990 di bawah Bud VanDeWege dan barasil menembus putaran kaduo. Dari tahun 1998 inggo 2002, Sue Guevara mambaok Wolverines tampil ka limo panampilan postseason baturuik-turuik di NCAA jo WNIT. Inggo kini, Michigan alah tampil limo kali di NCAA dan barasil mamanangan WNIT sakali pado 2017. Michigan tagabuang pado konferensi Big Ten, namun alun pernah mamanangan musim reguler maupun kajuaraannyo. 

Rival utamo Michigan adolah Michigan State. Per Pebruari 2020, Michigan State manang labiah banyak (72) dibandiang Michigan (71), tamasuak mamanangan 24 dari 27 patamuan partamo antaro kaduonyo. Sabagai sasamo anggota konferensi Big Ten, Michigan jo Michigan State batamu minimal sakali satahun sajak 1973.

Sajak 2012, Michigan dilatiah dek Kim Barnes Arico, mantan palatiah tim basket putri St. John's. Di bawah Arico, Michigan alah mamanangan total 156 patandiangan (66 di Big Ten).

Kandang 
Sajak musim 1973–74, Michigan batandiang di Crisler Center. Patandiangan basket putri partamo di Crisler balansuang pado 4 Pebruari 1974, kutiko Western Michigan mangalahan Michigan 54–28.

Pado bulan Pebruari 2017, Michigan mancatatan jumlah panonton nan paliang banyak sapanjang sajarahnyo di patandiangan malawan Michigan State: 12,707 urang dicatat manonton tuan rumah tunduak pado tamunyo 86–68.

Kajuaraan

Kajuaraan NCAA

Pamain

Alumni 
 Pollyanna Johns Kimbrough (1994-1998): pamain Charlotte Sting, Cleveland Rockers, Miami Sol, jo Houston Comets di WNBA
 Stacey Thomas (1997-2000): pamain Portland Fire, Seattle Storm, Phoenix Mercury, Detroit Shock, Minnesota Lynx, jo Charlotte Sting di WNBA
 Krista Phillips (2006-2010): pamain nasional Kanada jo Dandenong Rangers di WNBL Australia
 Heather Oesterle (1998-2002): palatih kapalo Central Michigan.

Palatih

Staf palatih 
Per 5 September 2019:
 Kapalo palatih: Kim Barnes Arico 
 Asisten palatih: Wesley Brooks, Yvonne Sanchez
 Asisten palatih/koordinator parekrutan: Toyelle Wilson
 Direktur operasi: Amy Mulligan 
 Direktur pamain: Danielle Edwards
 Koordinator video: Dan Dardarian
 Asisten pascasarjana:  Harry Rafferty

Daftar palatih

Rujuakan

Pautan lua 

Arsip berita di The Michigan Daily

Universitas Michigan